LE NOUVEL ESCALIER 2

1 LA JOURNÉE DU CAPUCINE = CAPUCINEN PÄIVÄ

Capucine on ranskalainen lukiolainen. Hän asuu Besançonin kaupungissa Itä-Ranskassa. Hän asuu suuressa keltaisessa talossa vanhempiensa ja heidän pienen koiransa Sanyn kanssa. Tänään Capucinen herätyskello soi klo 7.30 aamulla. Capucine herää ja nousee ylös mennäkseen suihkuun. Sen jälkeen hän pukeutuu ja menee alas keittiöön syödäkseen aamupalansa. Hän haluaa tehdä itselleen smoothien, ja onneksi keittiönpöydällä on paljon hedelmiä ja vihanneksia. Sany nukkuu tuolin alla.

Sitten Capucine menee ulos ja suuntaa kulkunsa kohti bussipysäkkiä. Hän ei asu kovin kaukana lukioltansa, mutta tänään sataa, ja siksi hän päättää mennä bussilla. Capucine on Pasteur-lukion ensimmäisellä luokalla keskustassa. Hänen lempiaineensa ovat englanti ja historia-maantiede.

Lukion pihalla on paljon nuoria. Hän näkee parhaan ystävänsä Kevinin. He vaihtavat poskisuudelmia.

Kevin: Moi Capucine, mitä kuuluu?

Capucine: Moi Kevin. Ihan hyvää. Entä sinulle?

Kevin: Joo ihan hyvää. Mikä tunti tänään on ensimmäisenä, matematiikkako?

Capucine: Ei, meillä on herra Dupuyn englantia.

Kevin: Hyvä juttu, hän on tosi mukava.

Capucine: Kyllä, hän on hyvä opettaja. Minä en tylsisty koskaan hänen tunneillaan. Hei, kuulepas, haluatko tehdä jotain minun kanssani tänään iltapäivällä?

Kevin: Mielelläni! Haluaisitko mennä elokuviin?

Capucine: No jaa, en erityisemmin… Haluan mieluummin urheilla. Haluatko lähteä juoksulenkille?

Kevin: Voi en… Tänään on niin huono ilma.

Capucine: Voidaan mennä salille, jos haluat mieluummin.

Kevin: OK, miksipä ei.

LE NOUVEL ESCALIER 2

2 LIITTYÄ JÄSENEKSI KUNTOSALILLE

Melina on kotoisin Tampereelta. Tällä hetkellä hän osallistuu oppilasvaihtoon Hyères’ssä, pienessä kaupungissa Etelä-Ranskassa. Suomessa hän treenaa kolme kertaa viikossa, ja pysyäkseen kunnossa hän haluaa liittyä jäseneksi kuntosalille Ranskassa myös.

Melina: Päivää!

Työntekijä: Päivää, voinko auttaa teitä?

Melina: Kyllä, olen Ranskassa kolme viikkoa ja haluaisin treenata oleskeluni aikana täällä. Onko se mahdollista?

Työntekijä: Kyllä, uskon niin… Odottakaa, käyn kysymässä pomoltani. Hetkinen, kiitos.

Melina: Kiitos.

Työntekijä: Kyllä, hän sanoo, että se on mahdollista. Siis, jäsenyys kuukaudeksi maksaa 35 euroa. Tarvitsen teidän yhteystietonne. Mikä teidän nimenne on?

Melina: Melina Smith.

Työntekijä: Miten se kirjoitetaan?

Melina: Etunimeni, se on M-E-L-I-N-A ja sukunimeni on S-M-I-T-H.

Työntekijä: Ja mikä on teidän puhelinnumeronne?

Melina: Minun numeroni, ööh… se on 358-50-5098395.

Työntekijä: Täydellistä, kiitos. Kuinka te haluatte maksaa?

Melina: Kortilla, kiitos.

Työntekijä: Kiitos… Siis. näytän teille vähän meidän tiloja… Täällä on pukuhuoneet vaatteiden vaihtamista varten. Ja sitten, tuolla teille on kaikki varusteet harjoitteluun – laitteet jalkojen ja käsivarsien treenaamiseen, painot, tangot jne. Teetä ja kahvia on myös vapaasti saatavilla, jos haluatte ottaa ennen tai jälkeen treenin.

Melina: Kiitos, vaikuttaa mukavalta!

Työntekijä: Joka tapauksessa, te puhutte todella hyvin ranskaa! Mistä te tulittekaan?

Melina: Kiitos, tulen Suomesta.

Työntekijä: Aa, mahtavaa! Se on mielenkiintoinen maa. Entä viihdyttekö te täällä?

Melina: Kyllä, minun oleskeluni sujuu tosi hyvin. Hyères on todella kaunis kaupunki.

Työntekijä: Olette aivan oikeassa! Ja mitä olette pitäneet meidän kuntosalistamme?

Melina: Puhuin isäntäperheeni kanssa, ja he ehdottivat tätä paikkaa, ja sitten minä katsoin hieman myös netistä.

Työntekijä: Aah, oikein hyvä! Toivotan teille erinomaista oleskelua täällä Hyères’ssä ja oikein hyviä treenejä!

LE NOUVEL ESCALIER 2

3 KADONNUT LOMPAKKO

Chloé ja Manon menevät päivälliselle ystävän luokse. Chloé on luvannut tuoda suklaata jälkiruuaksi. Siis,

ennen raitiovaunuun menemistä he menevät heidän asuntonsa lähellä olevan ostoskeskuksen

suklaapuotiin.

Chloé: Katso, Manon, täällä on todellakin valinnanvaraa. Luulen, että Océane pitää erityisesti tummasta suklaasta. Tiedätkö, luin lehdestä, että tumma suklaa on terveellistä.

Manon: Kyllä, kyllä, tiedän… Anna mennä, sinä voit valita. Loppujen lopuksi, sinä olet se suklaa-asiantuntija!

Chloé: Hyvä, otetaan lajitelma… sillä tavoin kaikki voivat maistaa vähän kaikkea ja löytää lempisuklaansa. Tänä iltana varmasti herkutellaan!

Manon: Ööh, Odota… Täytyy valita rasia myös… Minä pidän kovasti pyöreästä rasiasta. Näetkö, sininen rasia, tuolla vasemmalla? Se on sievempi kuin neliön muotoinen rasia, eikö sinunkin mielestäsi?

Chloé: Kyllä, ehdottomasti! Se on täydellinen! Otetaan sininen rasia… Mutta minun puhelimeni… Missä minun puhelimeni on?

Manon: Oletko hukannut puhelimesi? Taas… Minä menen maksamaan suklaan ja…

Ostoskeskuksen infopisteellä.

Chloé: Päivää, herra. Voitteko auttaa minua? Olen kadottanut puhelimeni.

Työntekijä: Päivää, rouva… Tietysti voin auttaa teitä. Missä ja milloin näitte puhelimenne viimeksi? Voitteko kuvailla puhelintanne?

Chloé: Tein ruokaostokset tänä aamuna ja kassalla pengoin laukkuani, sitten otin puhelimeni ulos maksaakseni. Minun puhelimeni on melko pieni ja musta, aivan tavallinen.

Työntekijä: Odottakaa hieman… menen katsomaan. Aaa! Olette todella onnekas! Vartija löysi pienen mustan puhelimen tänä aamuna… tässä.

Chloé: Uskomatonta! Se on minun puhelimeni! Kerrankin minulla oli tuuria!

LE NOUVEL ESCALIER 2

4 OLESKELU ANNECYSSA

Minea osallistuu koululaisvaihtoon 28 suomalaisen oppilaan ryhmän kanssa. He ovat Annecyssa Kaakkois-Ranskassa. Minea asuu Chloén, 17-vuotiaan ranskalaisen lukiolaisen, luona. Joka päivä suomalaisille oppilaille on erilaisia järjestettyjä retkiä. Esimerkiksi, he ovat jo käyneet kävelemässä kauniin järven rannalla, ja he ovat patikoineet ympäröivällä alueella. Yhtenä päivänä he kävivät myös Genevessä Sveitsissä, jossa he näkivät YK:n Euroopan päämajan ja CERNin, hiukkasfysiikan tutkimuskeskuksen. Mutta se, mistä suomalaiset oppilaat pitävät enemmän, on asuminen isäntäperheissä.

Tänään on lauantai, kello on puoli kahdeksan. Minea keskustelee hostvanhempiensa kanssa puutarhassa.

Isä: No niin, Minea, onko sinulla ollut hyvä päivä? Mitä te teitte tänään?

Minea: Kyllä, meillä oli mahtava päivä. Me mentiin uimaan. Se oli mielenkiintoista, mutta hyvin erilaista kuin Suomessa.

Äiti: Niinkö? Kuinka niin?

Minea: Noh, pukuhuoneissa toimitaan eri tavalla. Täällä Ranskassa mennään sisään pieneen koppiin vaihtamaan vaatteet. Sitten mennään suihkuun uimapuku päällä.

Äiti: Niin…? Eikö se ole niin Suomessa?

Minea: Ei, Suomessa on kiellettyä pitää uimapukua, kun on suihkussa. Eikä kukaan pakota käyttämään uimalakkia kuten täällä Ranskassa. Ja tietysti, aina on myös sauna.

Isä: Aaa, se on totta, teillä on paljon saunoja siellä. Minä en ole koskaan käynyt saunassa. Onko se mukavaa? Ei liian kuumaa?

Minea: Minä rakastan sitä! Mutta tietenkin täytyy olla tottunut.

Äiti: Minä haluaisin kokeilla joskus!

Minea: Te olette tietysti tervetulleita meidän luoksemme, milloin tahansa! Meidän asunnossamme on sauna.

Isä: Mahtavaa!

LE NOUVEL ESCALIER 2

5 Minä en halua enää asua yksin

Béatrice asuu Brysselissä. Hän on lääkäri ja hän työskentelee paljon. Hänen talonsa on suuri ja hyvin nykyaikainen. Nyt hän on lepäämässä terassillaan auringossa espresson kanssa, kun puhelin soi.

Béatrice: Haloo, kultaseni. Kuuluuko hyvää?

Christophe: Joo, ööh, ei. Äiti, en kestä asuntoani. En pidä siitä. Ja tiedätkö, paljonko maksan?

Béatrice: Mutta sinä olet aikuinen. Käyt töissä ja sinulla on hyvä palkka.

Christophe: Kyllä, mutta se ei ole tarpeeksi. Lisäksi, asunnossani ei ole melkein mitään.!

Béatrice: Sinä et ole koskaan tyytyväinen! Asunnossasi ei ole mitään? En ymmärrä. Mitä haluat sanoa?

Christophe: Minulla ei ole mitään, ei pesukonetta, eikä kuivausrumpua. Ja hellassani on kaksi levyä, eikä uunia.

Béatrice: Ja mitä minä voin tehdä? Kun sinä laitat ruokaa, kaksi levyä riittää. Tunnen sinut. Tavallisesti teet aina yksinkertaisia juttuja, kuten pastaa…

Christophe: En aina… Ja minulla on aina kylmä, jopa, kun olen suihkussa. Vesi on liian kylmää täällä.

Béatrice: Voi ei, mutta siinä tapauksessa sinä soitat putkimiehelle tai ovenvartijalle. Kuka on ovenvartija?

Christophe: Se on rouva Bertrand, mutta en pidä hänestä.

Béatrice: Hyvä, minun täytyy lopettaa puhelu nyt, menen ulkoiluttamaan koiran. Näkemiin kultaseni, nähdään myöhemmin ja hyvää päivänja…

Christophe: Tiedän, mutta olen väsynyt, naapurit raivostuttavat minua, kuulen heidät koko ajan! Kuulen veden juoksevan ja riidat. Heillä on myös vauva, joka itkee lakkaamatta.

Béatrice: Mutta Christophe, nyt riittää! Mitä sinä mariset!

Christophe: Mutta äiti, en halua asua enää yksin. Voinko palata kotiin ja asua sinun ja isän luona uudestaan?

Béatrice: Mitä? Christophe, sinä olet 28-vuotias! Siinä iässä on aika selviytyä ilman vanhempia! Lisäksi, olet asunut vasta kolme päivää asunnossasi!